Source: http://public.mkab.hu/dev/dontesek.nsf/0/B141ADCE0CA555C4C1258385005EA908?OpenDocument
Timestamp: 2019-04-20 22:49:16
Document Index: 2356763

Matched Legal Cases: ['Kúria ', 'Kúria ', 'bíróság ', 'bíróság ', 'Kúria ', 'bíróság ', 'bíróság ', 'Kúria ']

IV/01730/2018
. IV/01730/2018
Első irat érkezett: 11/26/2018
Az ügy tárgya: A Kúria Gfv.VII.30.008/2018/11. számú ítélete elleni alkotmányjogi panasz (választottbírósági ítélet érvénytelenítése)
Az indítványozó − az Abtv. 27. § alapján − a Kúria Gfv.VII.30.008/2018/11. számú ítélete és a Fővárosi Törvényszék Gazdasági Kollégiuma 9.G.40.400/2017/12. számú ítélete alaptörvény-ellenességének megállapítását és megsemmisítését kérte az Alkotmánybíróságtól.
Az alapügyben pénzügyi lízingszerződés felmondásának jogszerűsége és elszámolási helyesség tekintetében Választottbíróság járt el. Az indítványozó az őt marasztaló döntés ellen keresetet nyújtott be a szerződés felmondása jogellenességének megállapítása és jognyilatkozat pótlása céljából a Fővárosi Törvényszéken. Az elsőfokú bíróság a pert megszüntette. A másodfokon eljáró Fővárosi Ítélőtábla az elsőfokú pert megszüntető határozatot hatályon kívül helyezte és az elsőfokú bíróságot új határozat hozatalára utasította.
Az ismételten eljáró Fővárosi Törvényszék a támadott 9.G.40.400/2017/12. számú ítéletével az érvénytelenítési keresetet ismét elutasította, mely döntést a Kúria hatályában fenntartotta. A támadott döntések megállapították, hogy a választottbírósági szerződés nem ütközött jogszabályba, a választottbíróság döntésével nem valósította meg a jogvitának a felek relatív hatályú jogviszonyán túlmutató elbírálást sem és nem volt megállapítható a jogvita tárgyára vonatkozóan az állam kizárólagos törvénykezési hatalma.
Az indítványozó az Alaptörvény az Alaptörvény B) és M) cikkeire, a 28. cikkre, a XXIV. cikk (1) bekezdésére, a XXVIII. cikk (1) és (7) bekezdésére és az Alkotmánybíróság 9/1992. (III. 5.) AB határozatára hivatkozással, a támadott döntések ellentmondásosságára tekintettel, a jogbiztonság, a tisztességes bírósági eljárás, az egységes jogalkalmazás és jogintézmények kiszámíthatóságának hiányát sérelmezi..
N.L.C. Ingatlanhasznosító Kft.
A Kúria Gfv.VII.30.008/2018/11. számú ítélete, A Fővárosi Törvényszék Gazdasági Kollégiuma 9.G.40.400/2017/12. számú ítélete
IV_1730_10_2019_indkieg.anonim.pdf IV_1730_8_2018_indkieg.anonim.pdf IV_1730_3_2018_indkieg.anonim.pdf IV_1730_0_2018_indítvány.anonim.pdf